# &amor; kézikönyv

## Bevezető

### Mire használható az &amor;?

Az &amor; az "Amusing Misuse of Resources" kifejezés rövidítése. Mókás animált figurákat tud előállítani, melyek az ablak felső szélénél jelennek meg. Alapértelmezésben egy sárga gombóc alakját jeleníti meg, mely különféle mutatványok bemutatására képes. Többféle animáció közül lehet választani (témák).

Az &amor; a &kde; &kwin; nevű ablakkezelőjével tud működni, ezért a program csak &kde; alatt használható. Elképzelhető, hogy a program esetleg más, a &kde;-vel kompatibilis ablakkezelővel is működik, de jelen sorok írásakor nincs ilyenről tudomásom.

## Beállítások

### Az &amor; beállításai

Az &amor; beállításokhoz úgy juthat el, ha a jobb egérgombbal az animációra kattint. A megjelenő menü a következő három menüpontot tartalmazza: Beállítások..., Névjegy... és Kilépés. Kattinton a Beállítások... menüpontra a beállítások megjelenítéséhez.

### Általános beállítások

A következő paramétereket lehet megváltoztatni a beállítási párbeszédablakban:

Téma

- Ez határozza meg, hogy a program milyen animációt fog megjeleníteni. A témákról részletesebben a következő szakaszban olvashat.

Távolság

- Ezzel a csúszkával lehet az animált figura és ablak felső szegélyének távolságát módosítani. Középső állásban a figura épp a címsor fölött jelenik meg. Ha a csúszkát a legfelső vagy a legalsó állásba teszi, akkor a figura messze a címsor fölött vagy jóval a címsor alatt fog megjelenni.

  Ha a középső állástól balra tolja a csúszkát, akkor az animáció akkor is látható lesz, ha az aktív ablak maximalizált állapotú.

Mindig felül

- Ha ez be van jelölve, akkor az animációt nem takarhatják el ablakok (a panel sem), mert mindig legfelül marad.

Véletlenszerű tippek megjelenítése

- Ha ez be van jelölve, akkor véletlenszerű időközönként a &kde;-vel kapcsolatos tippek, tanácsok jelennek meg.

Alkalmazástippek engedélyezése

- Minden &kde; alkalmazás kiegészíthető úgy, hogy képes legyen &amor;-tippeket szolgáltatni. Ha bejelöli ezt az opciót, és az alkalmazás ablaka aktív, akkor automatikusan a programhoz tartozó tippek fognak megjelenni.

  Egyelőre még egyik &kde; alkalmazás sem használja ki ezt a lehetőséget :-(

### &amor;-témák

Az &amor; alapváltozata több választható témát tartalmaz, mindegyik különböző módon van animálva, de lehetőség van más által készített (külső) témák használatára is. Az alábbi táblázatban felsoroljuk a programhoz tartozó "beépített" témákat.

### A rendelkezésre álló &amor;-témák

Téma | Leírás
Multi-talented Spot Multi-talented Spot | Ez a program alapértelmezett témája, és ez ismeri a legtöbb trükköt is. A téma szerzője Martin R. Jones. A jet-packes, a sugaras és a tüzes animációkat Mark Grant készítette.
Spooky Ghost Spooky Ghost | Egy "szellemes" téma a ghostview program ikonjának felhasználásával. A téma szerzője &Martin.R.Jones;.
Crazy Eyes Crazy Eyes | Ez a téma egy mozgó szempárt tartalmaz, készítette: Jean-Claude Dumas.
Bonhomme Bonhomme | Pálcikaember-animáció, készítette: Jean-Claude Dumas.
Neko Neko | Egy macskás téma, készítette: Chris Spiegel. A grafika az Oneko nevű programból származik, melynek szerzője: Masayuki Koba. Az Oneko egy egyszerű kis program, melyben egy macska üldözi az egérmutatót. A programnak jelenleg nincs karbantartója, de a legutóbbi változat forráskódja még elérhető.
Tux Tux | Ez a téma Tuxra, a &Linux; kabalafigurájára épül. A grafika a Pingus nevű programból származik, mely egy Lemmings-szerű ügyességi játék. A téma szerzője: Frank Pieczynski.
Little Worm Little Worm | Ez egy "kukacos" téma, szerzője: Bartosz Trudnowski (a felesége számára).
Little Billy Little Billy | A téma egy statikus képre épül, mely az XBill programból származik.
BSD Mascot BSD Mascot | Animáció nélküli kép Beastie-ről, a FreeBSD kabalafigurájáról.
Unanimated Tux Unanimated Tux | A Tux téma animáció nélküli változata.
Tao Tao | A Tao téma egy animált Yin Yang szimbólumot tartalmaz; szerzője: Daniel Pfeiffer occitan@esperanto.org , aki az ötletet saját Tai Chi gyakorlataiból merítette.

## A szerzők névsora, licenc

&amor;

Program copyright © &Martin.R.Jones; &Martin.R.Jones.mail;, 1999-2001.

Documentation copyright © &Karl.Garrison; &Karl.Garrison.mail;, 2001.

Magyar fordítás: Szántó Tamás tszanto@mol.hu

&underFDL; &underGPL;
&documentation.index;